
ABSTRACT. Slipper-making апа leather-dressing (Ше latter 
closely connected with the first) in the village of Tihomir du- 
ring the XIXth and the first half of the XXth c. give an idea 
of the variety in Bulgarian occupations. The peculiari- 
ties of social, economic and political development of Rhodopa 
district leave their mark on this branch of the material culture 
of the population. They delay the development of this craft in 
the limits of small goods production till its decline which coin- 
cides with the victory of the socialist revolution in Bilgaria. 


Чехларството, наричано оце папукчийство или емениджийство, и 
свързаното с него кожухарство или табачество се ививат основен поминък 
на населението от с. Тихомир, Крумовградско, за периода XIX и пър- 
вата половина на ХХ в.! 

Кожарството е развито в нашите земи още до идването на славяните. 
За това свидетелствува каменна плоча с надпис, издигната от колегията 
на кожарите край с. Никюп от периода на римското владичество по на- 
шите земи.? 

Славините и прабљлгарите се заселват на Балканскии полуостров с 
утвърдена практика в областта на кожарството и обущарството.3 

За периода XI—XIV в. сред по-важните занаяти, развиващи се в 
българските земи, се сочат кожарството и обушарството.“ 

Кожарството е силно развито у нас през периода на османското роб- 
ство. В по-главните български градове имало цели махали с кожарски 
работилници. Обущарството е между основния поминък на населението 
от българските градове София, Габрово, Търново, Пазарджик’, Казанлък, 
Самоков, Стара Загора, Тетевен, Шумен и останалите добруджански гра- 
дове? за времето XVIII—XIX в. 

След падането на България под османско иго и особено след изда- 
ването на султанския ферман на Мустафа от Г от 1614 г. за водене на ре- 
гистри на занаятчиите по браншове и фермана на султан Мустафа III от 

1773 г. за организацията на еснафските сдружения в империята българ- 
ските занаяти изпитват силно турско влияние и приемат турска термино- 
логия — табак, папукчил, емениджи, фурнаджи, кюркчи, устабаши, 
yayu, калфа, чирак.1° 

Въпреки това преобладаваща част в числото на занаятчиите се пада 
на българите. Това е характерно и за такива занаяти като кожарския и 
папукчийския, задоволяващи изключително нуждите на турското и мо- 
хамеданското население в българските земи. 

В Търново и Габрово през XVII—XIX в. табачеството и обущарството 
цъфтят като чисто български занаяти.!! В София през XVII, XVIII и Х ХВ. 
папукчийският еснаф е смес от българи и турци, а табаческият е пред- 
ставен само от турци.!? В Добруджа организациите имат смесен характер 
с наличие на верска търпимост между членовете им.13 

Наред с тихомирските табакчии и емениджии в Източните Родопи 
работят и други занаятчии от сыция бранш. В Кърджали от началото на 
ХХ в. има 9 табаци и чехлари — турци и българомохамедани.“ В Крумов- 
град, с. Каменка и Полковник Желязово работят 6 емениджии, преселници · 
от с. Тихомир. За българската народност на папукчиите от Ивайлов- 
град!“ свидетелствува надпис върху икона, дарение на църквата «Св. 
Илия», строена през втората половина на XIX в. 

С. Тихомир (Терзиьорен, Терзьорен) е разположено близо до про- 
хода Маказа, свързващ в миналото Родопите и Тракийската низина с 
Беломорска Тракия. Заселено е отдавна! от българи, приели сравнително 
късно мохамеданската вяра — в средата на XVIII B., запазили в бита и кул- 
турата си старинни славянски елементи, приобщаващи ги към средноро- 
допските българи-мохамедани и към някои особености от културата на 
българите от Западна Тракия, Македония и Южна Албания!" 

Съставено е от четири махали: Горна, Средна, Каршишна или Спра- 
тина и Нова махала, образувана късно —- след голяма чумна епидемия. 
___Броат на населението по години е: 1934 г. — 1291, 1946—1141, 1956 г. — 
1206, 1965 г. -- 1401. Основният поминък е чехларството и кожухарството 
наред с дребно земеделие, животновъдство и зидарство.!8 

Религиозният фанатизъм и засилените контакти между тихомирските 
занаятчии и турското население от Източните Родопи не оказват съще- 
ствено влияние върху народностното самосъзнание на първите. Те не се 
чувствуват турци и се наричат «помаци» или «ахрене».19 

Нямаме данни кога за пръв път започва развитието на кожарството 
и чехларството тук. Дъбенето на кожи отдавна е известно на населението 
и се извършва с листа от смрадлика (тетря), дъбови кори и жълъди, а 
обущата се шият без калъп за задоволяване на домашни нужди.“ 

Изобилието на кожи, доброто търсене на пазара на папукчийски из- 
делия от турското и българското население, близостта до центровете, снаб- 
Дители на дъбилни вещества (Гюмюрджина, Ксанти, Дедеагач), географ- 
ското разположение на селото на важен кръстопът и в близост До хубава 
бистротечаща вода, край р. Крумовица, са благоприятни условия за поя- 
вяване и разрастване на занаята и за материално замогване на занаят- 
чиите в сравнение с останалото мизерно съществуващо българско 
християнско, мохамеданско и турско население. 

Според фермана на султан Мустафа ПГ от 1773 r., издаден до всички 
градове и централни пунктове на каазите в Османската империя, се ор- 

ганизират в еснафи всички занаятчии по браншове на основата на «старите 
традиционни права и наредби на еснафството и начина на неговата ор- 
ганизация».? Следователно краят на XVIII в. е времето на обединение и 
на тихомирските табакчии и емениджии под върховенството на бран- 
шовия еснаф. Сега се появяват първите майстори-тестирлии.?? Даването на 
тестир узаконява правото на майстора да упражнява самостоятелно за- 
наята и означава зачисляването му в главния тефтер на еснафа с право 
да отвори собствен дюкян, регламентирано според фермана на султан 
Мустафа Ш от 1773 г. 

Отдалечеността на Тихомир от центровете на еснафските организации 
и слабата конкуренция между отделните занаятчии поради добрия плас- 
мент на стоката на обширните пазари в Беломорието и Източните Родопи 
създават условия за работа на майстори без тестир и без благоволението 
на еснафския съвет. Законодателната еснафска система позволява съще- 
ствуването на майстори без тестир, без право да отварят собствени дю- 
кяни и да използват труда на калфи и чираци. 

В началото на XIX в. в Тихомир като обособени табакчии се оформят 
представителите на рода Табакови, чийто баща Юсеин Хаджихасанов, 
наричан Кьорхаджи, пръв става тестирлия-майстор и получава обществе- 
ното признание на цялото село. Наследниците му Хасан Юсеинов Табаков, 
Хаджиюсеин Хаджихасанов Табаков и Хашим Табаков продължават 
занаята до неговия залез — 40-те години на ХХ в. Те притежават соб- 
ствена табахана в Каршишната махала — Хаджихасантабаковото таба- 
хане.23 Наред с тях в Тихомир работят и други табакчии от родовете Tio- 
лиеви, Мизюрски и Хаджиалимови. В селото работят още три табахани 
(Хаджиалимовото, Мизюрското и Араповото табахане). 

Табаческият занаят се развива като помощна дейност, създаваща 
суровини за основния селски занят — чехларството. Затова липсва рязка 

Обр 1. Табашка мелница за дъбилни вещества 
Fig. 1. Le moulin де tannerie pour des substances де tannage 

диференциацил между двата занаята, съществуващи в други краища на 
страната независимо един от друг. Повечето от занаятчиите са едновре- 
менно кожари и чехлари. До първото десетилетие на ХХ в. в Тихомир 
работят до 250 емениджийски тезгяха и 6 специализирани табахани,“ 
които често се предоставят за общо ползване наред със съществуващия 
табачески инвентар по домовете. С присъединяване на Родопската област 
към българските земи от 1912 г. тихомирските занаятии се ръководят от 
закона за развитието на занаятите в България, създаван и отменян на 
няколко пъти (1893, 1903 и 1910 г.) и допълнен и изменен окончателно 
през 1925 г., с чието прилагане в Родопите се заема Пловдивската търго- 
вско-индустриална камара. 

След изживяното кризисно състояние в резултат на войните и стес- 
няване на пазарите от юг от 20-те години на ХХ в. се забелязва стабили- 
зиране и разрастване на занаята поради продължаващото търсене на па- 
пукчийски изделия. В резултат на това почти цялото работоспособно 
мъжко население се ориентира към него, използвайки масово калфенски 
и чирашки труд. Ученикът чирак или калфа работи в услуга на майстора 
според установения от закона регламент. Често паради липса на матери- 
ална възможност за отваране на самостоятелна работилница чиракува- 
нето и калфенството продължават 5—10 години или завинаги до залеза 
на занаята. 

Проникването на пазара на фабрични обувки и изменящите се в 
зависимост от това вкусове на клиентите, предимно българи, довеждат 
до стесняване пласмента на папукчийски изделия в рамките на райони с 
турско и българомохамеданско население. Липсата на кожи и кризата в 
икономиката на страната по време и след Втората световна война довеждат 
до постепенно замиране на занаята въпреки продължаващото по традиция 
търсене на папукчийска стока от турското и българомохамеданското на- 
селение. | 

От времето на своето начално появяване и развитие, през разцвета до 
последните години на своя упадък занаятчийството в Тихомир е тясно 
и неразривно свързано с пазара — явление, сочещо бавното проникване 
на капиталистическите отношения в изостаналия и откъснат от страната 
Родопски край. Проникването на търговски елемент в занаятчийството 
свидетелствува за по-висок стадий в развитието на занаятчийската ин- 
дустрия.28 Тук занаятчията осъществява най-простата връзка на занаята 
с пазара чрез своето непосредствено участие при пласмента на стоката. 
Ниската степен на развитие на техниката, слабата производителност и 
изолираността накрая от големите индустриални и търговски центрове са 
причина за запазване до късно на примитивни форми на дребно стокопроиз- 
водство, изразяващи се в липса на разделение на труда между табакчии 
и емениджии, между занаятчии и търговци и ясна класова деференциация 
между майстори, калфи и чираци. 

Кожарските табахани се строят във всички махали на селото, близо 
до реката. Те представляват дълъг навес, оборудван с табашка мелница, 
казани за вода, кутели за чукане на дъбилните вещества, корита от цяло 
дърво (сдължина 2м) с допълнително поставени странични дъски за удобно 
въртене на кожите. По-късно тенекетата (коритата) се правят от цимент 
по домовете с размери: 1,50 м дължина, 0,80 м дълбочина и 1,20 м ширина. 
В табаханите има и по 10 изкопани в земята ями (дахари), иззидани с 

Обр. 2. Чехларски инструменти: а — бичкия; б —- дикел; в — шила; 
г — чекеджек; д — чахмак; е — ножица; ж — чук 

Fig. 2. Instruments de рапіои Пепе: а — scie; 6 — racloir; в — регс 0115; 

(сћекедјек; д — (спаКтак; е — ciseaux; ж — marteau 

камъчи и глина, с размери: 2 м дълбочина, 1 м ширина, 1,50 м дљлжина. 
В тях се извършва дъбенето на гьона. За олешванетојна кожите се упо- 
требяват дървени магарета, върху които се простират кожите и се стържат 
с табашки нож или сантрач, железен, леко извит, с дължина 30 см, или 
със счупена изхабена коса. За оглаждането на кожите след дъбенето се 
използва широка дъска (пайтатъс) и гладка орехова пръчка (трускен). 
Централно място заема табаческата мелница, необходима за смилане на 
паламуд. Нейното появяване е свързано с доставянето и превръщането на 
паламуда в необходимо дъбилно вещество, с което най-качествено се 
извършва дъбенето. Тя е съставена от два камъка, поставени перпенди- 
кулярно един на друг. Долният е с улей околовръст, с размери: 1,25 м 
в диаметър и 0,20 м дебелина, с отвор в центъра за поставяне на дървена 
ос. По улея, движен от човек или животинска тяга, се търкаля по-голям 
камък, прикрепен на хоризонтална ос, единият край на която чрез длаб е 
втикната в оста на долния камък, а с другия чрезубутане привежда в дви- 
жение горния камък (обр. 1). При емениджийството се употребяват едри 
кожи — говежди и телешки за гьон, и дребни — овчи и кози за мешин и 
сахтиен. Снабдяването с кожи се извършва лично от всеки занаятчия на 
пазари и панаири наред с пласирането на стоката. Много кожи са се съби- 
рали след байрамите и панаирите в с. Голяма чинка, Крумовград, Ивай- 
ловград, Кърджали и Мсмчилград. От пазарите в Узунджово и Долно 
черковище се купували биволи за храна на семейството и за гьон. 


Сбр. 3. Чехларски калъпи 
4:5. 3. Formes де pantouflerie 

Обр. 4. Скица на женски смении 
Fig. 4. Esquisse de рапрошез de femme 


Обр. 5. Невестински чехли 
Fig. 5. Pantoufles де jeune-mariée 

В трудни години се прибягвало до използването на кожени торби и 
мехове за сирене. След 1925 г. с подчиняването на занаятчиите на Плов- 
дивската търговско-индустриална камара се сключват еднолични дого- 
вори с търговци на кожи от Ямбол, Бургас, Варна. Едновременно с това 
се оформили местни прередници при разпределението им между занаят- 
чиите. Набавянето на необходимите за дъбене материали става чрез съби- 
рателство (смрадлика, дъбови кори, жълъди) лично от занаятчиите или 
чрез закупуване на беломорски дъбилен материал и паламуд от търговци 
от Гюмюрджина и Дедеагач, идващи след 1912 г. до прохода Маказа. 

Кожообработващата технология не се отличава съществено от раз- 
пространената и в други краища на страната табаческа практика.2" Ko- 
жите се получават сухи или сурови и до леченето с дъбилни вещества се 
налагат предварителни псдготвителни процеси: киснене за въстановя- 
ване на влажността, изпъване и почистване от козината, киснене във варно 
мляко, киречледисване, миене. Печенето е най-същественият момент от 
обработката, от който зависи качеството на кожите. То се предхожда от 
мелене на дъбилните вещества, от приготвяне на дъбилния разтвор — харч. 
За различните кожи се прилага различно по времетраене киснене и мач- 
кане, сушене и боядисване. Дъбекето на кожите е продължителна, тежка 
и нечиста работа и изисква употребата на специално облекло — табашки 
вълнени жълти гащи с къси крачоли. Предварителното киснене на ко- 
жите се извършва на реката, като говеждите стоят по 10 дни, а овчите — 
по 3 дни. Пренасянето на дребните кожи става на кобилица — по 28—30 
кожи, равни на един небет. След накисването говеждите кожи се разряз- 
ват по дължината на гърба на Ова каната и прегънати на четири ката, се 
пренасят на катър. В табаханата или по домовете става изглаждането на 
кожите, както и олешването им, след което дребните кожи се намазват с 
вар от вътрешната страна, стоят два дни наредени две по две на куп, след 
което се скубе козината. Говеждите кожи не се скубят, а направо преми- 
нават към следващата операция -- киречледисване. То продължава 20 дни, 
след което се остъргват от козината. Дребните кожи от един небет се по- 
ставят в дахар и киснат във варно мляко около 15 дни, като на всеки 5 
дни се разбъркват. Следващата операция е миенето. Става на реката в 
продължение на 5 дни при непрекъснато мачкане и биене, докато до- 
бъбналата от варта кожа изтънее до първоначалното си положение и при 
натискане посинее. От измиването зависи качеството на обработената 
кожа. Ако в нея остане вар, тя губи еластичност и се чупи при работа. 

За печене на дребни кожи е необходим харч от 20 кг тетря и един казан 
вряла вода. В продължение на 8 дни кожите, залети с приготвения харч, 
се бъркат непрекъснато с крака, така че да се създаде непрекъснато въртене 
на всяка една над другата. На три пъти се преварява и насища разтворът 
със смлян паламуд до окончателното изпичане на кожите. След това ко- 
зите и телешките кожи се подлагат на нова обработка, за да станат годни 
са сахтиен. Те се яйладисват с гореща овча или говежда лой от лицевата 
страна, мият се на реката, докато омекнат, и се боядисват с кара боя, 
съхнат и пак се мият. Сушенето се извършва на сянка, за да се запази 
еластичността им. Сахтиенът получава лице, като се излъсква на дървено 
магаре с орехова пръчка — трускен. За да се приготви тенетлесан, на ивици, 
грапави, превити надве с лицето навън, кожите се трият на изхабен во- 
деничен камък. 

Печенето на говеждите кожи е бавно, продължително и става с го- 
лимо количество харч. За една кожа е необходим 12 кг паламуд. В про- 
дължение на 10 дни те киснат и се бъркат в употребения харч за печене на 
дребни кожи, след което на три пљти по три дни става заливане с нов 
разтвор от паламуд и врила вода. След хубаво оцеждане се извђршва 
ятъдисване на гьоновете, т. е. операция, с която се цели дълбоко проник- 
ване на дъбилните вещества в кожата. То се извършва с почистени от стария 
харч дахари, посипани с пласт сварен паламуд, вђрху които се нареждат 
канатите, прегънати надве, посипани със сух паламуд. За 15 дни гьо- 
новете са готови, но за по-голяма здравина и по-хубаво качество се дър- 
жат, докато се наложи употребата им. 

В основни линии технологията на кожообработването в Тихомир е 
еднаква с тази от другите краища на страната (Габрово, Добруджа) по 
отношение на отделните операции и някои от инструментите. При срав- 
нението се забелязва усъвършенствувана кожарска практика за другите 
райони и по-примитивна технология и инструментариум при тихомир- 
ското кожарство, изразяващо се в по-краткотрайно дъбене, в изпол- 
зване на примитивна техника (дахари, вкопани в земята), непознаване 
на някои по-съвършени оръдия (менгеме за изцеждане). Въпреки мно- 
гото турски термини преобладаващата еднаквост в технологията на 
кожарството в цялата срана е свидетелство за общността на този клон 
от материалната култура на народа от всички райони. 

Емениджийството или чехларството е основният занаят на населе- 
нието от Тихомир. Участието на почти всички членове на семейството в 
производството, малкият по обем инструментариум и ръчното извършване 
на производствените операции позволяват да се работи в жилището, без 
да е необходима специална работилница. Едва при наченките на изпол- 
зване на чужд труд през 20-те години се налага обособяване на работил- 
ницата от жилищната площ. Тезгяхът е нисък, около половин метър 
орехов труп, на който се извършва кроенето на кожите по специални 
теркове — ендезета, изработени от кожа или картон по вид и големина 
на обувките. Кроенето става с два инструмента: бичкия и дикел, израбо- 
тени от турци и цигани железари от съседни села (обр. 2, а, 6). Шиенето 
става с два вида шила и игли — тегелски и алтански (обр. 2, в). Тегелското 
шило е тънко и с него се шие кайлъкът, с който се прилепва хастарът към 
горнището. С алтанското шило и игла се зашива долнището за горната 
част — юста. С появяването на шевната машина след 20-те години на 
ХХ в. отпада от употреба тегелското шило и игла. Първоначално емениите 
се изработват без калъп. С превръщането на занаята в основен поминък 
и свързването му с пазара налага се изработването на калъпи от буково 
дърво по специални образци, ръчно с тесла, трион и пила. Много по-късно 
калъпчийството се обособява като отделен занаят, упражняван от ня- 
колко човека, задоволяващи всички емениджии в селото“ (обр. 3). За 
опъване на обърнатата ушита обувка се употребява трускен, железен 
чекеджек или опинач (обр. 2, г). Поставени на калъп, емениите съхнат, 
след което с бичкията се оглажда страничният ръб и с чакмак се дава лице 
на обувката (обр. 2, д). С обикновени ножици става кроенето на хастара — 
мешинен или кеневир. С емениджийско чукче се набиват налчета и габъри 
в подметките и токовете (обр. 2, е, ж). Шиенето се извършва с памучни, 
домашно предени конци, навосъчени с пчелен восък. Тегелските конци 


160 Мариа Николчовска 


sm aman an e a a e a д мате сс мана сл њи => а попа аа аана наа a о миља = сс ош 


са тънки за разлика от алтанските и с появата на обуцарската машина 
се заменят с фабрични. Преденето на дебели алтански конци продължава 
до замирането на занаята. Най-старият модел обувки били емениите, 
носени от мъже и жени, с остър връх, като и двете обувки били еднакви, 
икиянлъ (обр. 4). През 20-те години на ХХ в. търговци на паламуд до- 
насяли от Гюмюрджина модни калъпи и започнало производството на 
нови видове обувки: бирянлъ, толумби, пантофи, сандали. Големината 
на обувките се обозначава с турска терминология: баталсъс, батал, 
кабалюзгер, зергердан, евеши, ортаек, кичек. Украсата на женските еме- 
нии се появява в началото на ХХ в. с появата тук на шевната машина 
и представлява цветни тегели около съединителните шевове на горнището. 
Практикува се наред с това апликиране с обагрен мешин по пешовете и 
кайлъка. Шият се специални невестенски чехли от червен мешин (обр. 5). 
Украсените с тегели и цветни конци емении и появилите се по-късно 
мъжки толумби били привилегия на по-заможните клиенти. 

В периода на най-голям разцвет (ХІХ и нач. на ХХ в.) тихомирските 
емениджии задоволяват нуждите на цялото население от Източнородоп- 
ската област независимо от неговата народностна и религиозна прина- 
длежност.2? Транспортирането на готовата продукция става с катъри, 
натоварени с по два коша. С един курс се пренасят по 100 чифта обувки. 
За времето на най-активна продажба един емениджия трябва да разполага 
с 300 до 500 чифта обуща. 

Сравнено с обущарския занаят от другите краища на страната, чех- 
ларството в Тихомир бележи еднаквост на терминологията, инструмен- 
тариума. Малкото разнообразие на обувки е обяснимо с ограничения 
район на пазарите в Средните и Източните Родопи. 

Превръщането на кожарството в основен поминък на цялото насе- 
ление от Тихомир, еднаквостта на производствените технологии с други 
краища на страната и запазването до късно на примитивните методи на 
работа свидетелствуват за старинния произход на кожарския и чехлар- 
ския занаят като неделима и съществена част от разнообразната поминъчна 
дейност на българския народ. Упражняването на занаята е свързано из- 
ключително с нуждите на пазара, но изостаналостта на района, в който 
той битува, е пречка за проникване на по-съвършени форми на капита- 
листически отношения от формата на дребностоково производство. 

LA PANTOUFLERIE DANS LE VILLAGE DE TIHOMIR 
MARIA NICOLTCHOVSKA 


Résumé 


L'article traite le développement du métier de la pantouflerie et le 
métier qui est en rapport avec lui — le métier de peaussier, dans la région 
de Kroumovgrad pour la période du XIX siècle et de la première moitié 
du XX siècle, son réglementation suivant les lois des associations des arti- 
sans et l’organisation sociale de l’artisanat. 

L’abondance des peaux, la proximité des sources des matières premiè- 
res pour le tannage, les vastes marchés, la préférence des articles en peau 
produits à la main, manifestée par la population compacte mahométane 
dans le Rhodope de l’est, ainsi que l'expérience traditionnelle antique de 
la production, garantissent la popularisation étendue du métier. Sa concen- 
tration dans le village de Tihomir est due à la position géographique favo- 
rable du village — il est situé sur un carrefour important du Rhodorpe qui 
mène à la région de la mer Egée, près des eaux fraîches de la rivière de Krou- 
movitza, dans le voisinage des marchés et des sources des matières premiè- 
res. 

L'état économique arriéré де la région et la distance qui la sépare des 
grands centres industriels et commerciaux de Bulgarie sont un obstacle 
pour le développement des relations capitalistes développées. Dans le domaine 
du métier observé prédominent les relations du petit commerce des marchan- 
ue sans pénétration du capital commercial et l’exploitation du travail 
salarié. 

La technologie de production, la technique, les instruments de cordon- 
nier et la production, présentés par les fig. de 1 à 5 et comparés à ceux 
des autres régions du pays, sont arriérés et à un niveau inférieur de dévelop- 
pement indiquant les étapes précoces du perfectionnement du métier. 

La pantouflerie et la peausserie dans le village de Tihomir font partie 
intégranteg l’activité de subsistance du peuple bulgare pendant la période 
étudiée. 


